Jafnframt eru gerðar kröfur um sérstakan persónuverndarfulltrúa og að tilkynna skuli öryggisbresti til Persónuverndar , auk þess sem sektarheimildir eftirlitsstofnana hafa verið stórauknar . Markmið námskeiðsins er að auka hagnýta þekkingu þátttakenda á innleiðingu upplýsingaöryggiskerfa sem standast kröfur sem gerðar eru um persónuvernd . Námskeiðið samanstendur af fyrirlestrum og hópverkefnum . Farið verður yfir hvað liggur til grundvallar við mótun öryggisstefnu og hvernig skal framkvæma áhættumat og innleiða öryggisráðstafanir samkvæmt kröfum um persónuvernd og upplýsingaöryggi . Markhópur : Stjórnendur og starfsfólk hjá stofnunum ríkisins og sveitarfélögum sem bera ábyrgð á meðhöndlun og vörslu persónuupplýsinga . Nánar um skipulag og efnisþætti námskeiðsins : Helstu kröfur persónuverndarlaga Farið yfir þær einingar sem byggja upp upplýsingaöryggiskerfi Hvað á heima í öryggisstefnu ? Undirstaða áhættumats Farið er yfir framkvæmd á áhættumati Hvað er áætlun um samfelldan rekstur og hvernig er hún búin til ? Hópastarf : Þátttakendur greina helstu þætti sem skipta máli og gera frummat á hvort það svari kostnaði að leggja í framkvæmd áhættumats - Hver hópur kynnir niðurstöður sínar Hópastarf : Hver hópur fær verkefni að teikna upp nokkra meginferla og framkvæma áhættumat og setja niður áætlun um áhættumeðferð - Hver hópur kynnir niðurstöður sínar Fyrirkomulag : Námskeiðið byggir m.a. á hópastarfi og því er ekki boðið upp á fjarnám að þessu sinni . Leiðbeinandi : Sigurjón Þór Árnason , gæða - og upplýsingaöryggisstjóri hjá Veðurstofu Íslands . Hann er Lead Auditor í ISO 27001 staðlinum fyrir stjórnkerfi upplýsingaöryggis og annar höfundur bókarinnar „ How to Achieve 27001 Certification : An Example of Applied Compliance Management “ . Að auki hefur Sigurjón Þór verið stundakennari í diplómanámi í opinberri stjórnsýslu við Háskóla Íslands . Allar frekari upplýsingar um námskeiðið veitir Helga Kristín Sæbjörnsdóttir , verkefnisstjóri Rannsóknaseturs um sveitastjórnarmál , á hks@hi.is eða í síma 525-5314 .